Theodor Hans Wühner

Theodor Hans Wühner (13. veebruar (vkj) 1868 Tarvastu – 15. november 1959 Lübeck) oli eesti vaimulik.

Ta õppis aastatel 1880–1887 Tartus gümnaasiumis ja seejärel 1887–1891 Tartu Ülikoolis usuteadust. Ülikooli lõpetas ta cand. theol. astmega. Prooviaastal oli ta Räpina Miikaeli koguduses Friedrich Gustav Masingi juures. Ordineeriti õpetajaametisse 31. oktoobril 1893.

Oli aastatel 1893–1894 Viljandi praostkonna vikaarõpetaja, 1895–1896 adjunktpastor Torma Maarja koguduses ja 1896–1900 Tartu Maarja koguduses. Aastatel 1900–1934 oli ta Karula koguduse õpetaja, kusjuures 1915–1917 oli ta välja saadetud Siberisse (Jenisseiskisse ja Krasnojarskisse)Die evangelischen Prediger Livlands bis 1918. Böhlau Verlag Köln, Wien 1977.

1939. aastal läks ümberasujana Saksamaale ja oli aastatel 1940–1943 pastor Eichstädtis (praegu Dąbie Poolas Suur-Poola vojevoodkonnas Koło maakonnas). Emerituuris olles elas Göttingenis, Eutinis ja Lübeckis. Lübeckis ta ka 1959. aastal suri.Lexicon deutschbaltischer Theologen seit 1920, Bearbeitet von Wilhelm Neander

 Isiklikku 
Tema isa Hans Wühner oli eesti rahvusliku liikumise tegelane. Vend, märterpastor Richard Alexander Georg Wühner oli Valga Peetri koguduse õpetaja.

 Viited 

Kategooria:Karula Maarja koguduse vaimulikud
Kategooria:Tartu Maarja koguduse vaimulikud
Kategooria:Torma Maarja koguduse vaimulikud
Kategooria:Eesti represseeritud isikud
Kategooria:Tartu Ülikooli usuteaduskonna vilistlased
Kategooria:Sündinud 1868
Kategooria:Surnud 1959